Vrystaat-man vas oor moordArgieffoto Johnny van Wyk (26) wat daarvan beskuldig word dat hy ŉ man met plastiek bedek voor hy hom aan die brand gesteek het, het Donderdag in die Bloemfonteinse landdroshof verskyn. “Van Wyk staan tereg op aanklag van moord,” het konstabel Sinah Mpakane, woordvoerder van die polisie in die Vrystaat, gesê. “Die saak is uitgestel en hy moet op 9 Oktober weer in die hof verskyn.” Mpakane sê die verdagte en die oorledene was glo onder die invloed van alkohol toe die slagoffer Van Wyk glo beledig het. Hy het ŉ stuk plastiek oor die slagoffer se kop geplaas en dit aan die brand gesteek. Mpakane kon nie bereik word vir verdere besonderhede nie.